Z Á P I S N I C A   č. 5/2016

zo   zasadnutia Obecného zastupiteľstva v Slaskej, konaného dňa  29. septembra  2016 o 17,00 hod. v kancelárií starostu obce vo volebnom období 2014 - 2018.

Prítomní:
Podľa prezenčnej listiny boli prítomní štyria poslanci obecného zastupiteľstva, starosta obce, hlavná kontrolórka obce a administratívna pracovníčka obecného úradu. Poslanec Ing. Arnošt Gӧth sa z rokovania ospravedlnil nakoľko je PN.

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Informácia hlavnej kontrolórky obce o plnení uznesení 162/2016 až 175/2016.
4.	Informácia starostu obce o aktivitách OcÚ.
5.	Plnenie rozpočtu k 31.8.2016.
6.	Hlavná kontrolórka obce:
-  Správa o výsledkoch kontrol č. 3/2016.
7.	Majetková agenda:
- Vyhodnotenie OVS 02/2016.
- Vyhlásenie OVS 03/2016. 
- Predaj pozemkov p. Emílií Hricovej, Slaská č.210.
8.	Návrh individuálne výročnej správy obce za rok 2015.
9.	Vysporiadanie pozemkov na bývalom JRD.
10.	Rôzne.
11.	Diskusia.
12.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý konštatoval, že podľa prezenčnej listiny je  zastupiteľstvo uznášaniaschopné, nakoľko  sú  prítomní štyria poslanci obecného zastupiteľstva. 

K bodu č. 2

Na začiatku starosta obce požiadal poslancov o doplnenie bodu rokovania. Ide o doplnenie programu v bode 7 - o predaj pozemkov pani Emílii Hricovej. Návrh odôvodnil tým, že sa do pozvánky zabudol uviesť uvedený bod rokovania a na predošlom zasadnutí obecného zastupiteľstva bol schválený zámer predaja majetku z dôvodu hodného osobitného zreteľa, ktorý bol riadne zverejnený. Poslanci nemali žiadne pripomienky k uvedenému návrhu a preto program rokovania  obecného zastupiteľstva  bol  uznesením č. 176/2016 schválený v podobe, ktorá je uvedená v tejto zápisnici. Za zapisovateľku zápisnice určil starosta obce sl. Zuzanu Mojžišovú.  Obecné zastupiteľstvo uznesením č. 177/2016 zvolilo  za overovateľov zápisnice  Ing. Miroslava Hrica a p. Miroslava Mikulu.
Hlasovanie: za: 4 – Fronc, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 3

Informáciu o plnení uznesení č. 162/2016 až 175/2016 predniesla poslancom obecného zastupiteľstva hlavná kontrolórka obce Ing. Lucia Borošová, ktorá skonštatovala, že všetky uznesenia sú splnené. Po tejto informácií starosta obce  ihneď otvoril rozpravu k tomuto bodu. Poslanci nemali žiadne dotazy a uznesením č. 178/2016 obecné zastupiteľstvo  zobralo na vedomie informáciu hlavnej kontrolórky obce o plnení uznesení č. 162/2016 až 175/2016.
Hlasovanie: za: 4 – Fronc, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 4 

Písomne spracovaná informácia starostu obce o aktivitách OcÚ sa nachádzala v materiáloch na rokovanie obecného zastupiteľstva a preto starosta  dal hneď priestor poslancom obecného zastupiteľstva a otvoril rozpravu k uvedenej informácií. Poslanec Miroslav Hric sa zaujímal o projekty PRV a to konkrétne o cesty, zaujímal sa o aké cesty ide, či sú to cesty v rámci extravilánu obce alebo sú to cesty v intraviláne obce. Starosta ho informoval, že uvedený projekt rieši cesty v intraviláne obce a to konkrétne v časti Dielničky, Dolina, Píla a Rihavice.  Poslanci viac  nemali žiadne dotazy k uvedenej informácií a tak uznesením č. 179/2016 obecné zastupiteľstvo zobralo na vedomie informáciu starostu obce o aktivitách OcÚ.
Hlasovanie: za: 4 – Fronc, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 5

Spracované plnenie rozpočtu k 31.8.2016 bolo poslancom doručené v materiáloch na rokovanie a tak starosta obce otvoril rozpravu k tomuto bodu rokovania. Poslanec Miroslav Hric sa zaujímal o položku pod ekonomickou klasifikáciou 651002, ide o poplatky banke a pobočke zahraničnej banky. Plnenie 380 % je privysoké a preto by chcel vedieť, čo spôsobilo taký nárast. Starosta ho informoval, že ide o predovšetkým o platbu úrokov z prekleňovacieho úveru v rámci projektu „Protipovodňové opatrenia v obci Slaská“. Pri zostavovaní návrhu rozpočtu na rok 2016 obec predpokladala, že do konca februára 2016 obdrží už schválené financie na uvedený projekt a teda že posledným februárom prestane platiť aj úroky z prekleňovacieho úveru. Administratívna kontrola a kontrola na mieste zo strany riadiaceho orgánu však trvala dlhšie a k preplateniu eurofondov došlo neskôr o 4 mesiace. Tým pádom aj obec musela dlhšie platiť úroky z prekleňovacieho úveru, ktorý bol vyplatený po obdržaní financií z riadiaceho orgánu. Poslanec Miroslav Mikula sa zaujímal o výdavky na externý manažment. Starosta ho informoval, že ide o výdavky za vypracovanie projektov, ktoré obec predkladá za účelom získania finančných prostriedkov, spracovanie projektov je v rámci rozvoja obce veľmi dôležité a z odborného hľadiska by obec tento proces nezvládla a preto využíva služby externého manažmentu. Poslanci nemali pripomienky k samotnému plneniu rozpočtu a preto obecné zastupiteľstvo uznesením č. 180/2016 zobralo na vedomie plnenie rozpočtu k 31.8.2016.
 Hlasovanie: za: 4 – Fronc, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 6

Hlavná kontrolórka obce predkladá poslancom obecného zastupiteľstva na prerokovanie správu o výsledkoch kontrol 3/2016. Uvedená správa sa nachádzala v materiáloch na zasadnutie obecného zastupiteľstva a preto starosta obce požiadal  poslancov o ich dotazy k uvedenej správe. Poslanci nemali žiadne pripomienky a dotazy a preto znesením č. 181/2016 obecné zastupiteľstvo zobralo na vedomie správu hlavnej kontrolórky obce o výsledkoch kontrol č. 3/2016.
Hlasovanie: za: 4 – Fronc, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 7 

Dňa 30.6.2016 obecné zastupiteľstvo vyhlásilo OVS č. 02/2016 na predaj nehnuteľností Do uvedenej OVS sa neprihlásil žiadny záujemca. Uznesením č 182/2016 obecné zastupiteľstvo zobralo na vedomie vyhodnotenie OVS č. 02/2016

Starosta obce navrhol, aby sa obchodná verejná súťaž vyhlásila opätovne, keďže ide o majetok, ktorý je pre obec prebytočný. Zároveň starosta obce požiadal poslancov o ich súhlas, aby uvedená obchodná verejná súťaž bola zverejnená aj na portály ŽIAR24, resp. aj v inom ako len printovom médiu. Poslankyňa Ťahúňová súhlasila s návrhom starostu obce. Ostatní poslanci sa stotožnili s názorom poslankyne Ťahúňovej a viac nemali  žiadne pripomienky. Zároveň uznesením č. 183/2016 obecné zastupiteľstvo schválilo :
-	Za prebytočný majetok obce Slaská: rodinný dom súp. č. 169; rodinný dom súp. č. 170; pivnica súp. č. 336; pozemok parcela č. C-KN 541/1, zastavané plochy a nádvoria o výmere 75 m2; pozemok parcela č. C-KN 541/3, zastavané plochy a nádvoria o výmere 360 m2; pozemok parcela č. C-KN 543/1, zastavané plochy a nádvoria o výmere 60 m2; pozemok parcela č. C-KN 543/2,  zastavané plochy a nádvoria o výmere 35 m2; pozemok parcela č. C-KN 544/2, zastavané plochy a nádvoria o výmere 70 m2; pozemok parcela č. C-KN 545/1, záhrady o výmere 204 m2; pozemok parcela č. C-KN 545/2, záhrady o výmere 7 m2 a pozemok parcela č. C-KN 546,  zastavané plochy a nádvoria o výmere 16 m2, všetky nehnuteľnosti v k.ú. Slaská, obec Slaská, okres Žiar nad Hronom.
 
-	Prevod uvedeného prebytočného majetku na základe uskutočnenia obchodnej verejnej súťaže v zmysle § 9a ods. 1 písm. a) zákona SNR č. 138/1991 Zb. o majetku obcí v znení neskorších predpisov, pre úspešného uchádzača obchodnej verejnej súťaže. 

-	Podmienky obchodnej verejnej súťaže v zmysle § 9 ods. 2 písm. b) zákona SNR č. 138/1991 Zb. o majetku obcí v znení neskorších predpisov na prevod nehnuteľného majetku obce Slaská:

Súťaž sa začína dňom  jej uverejnenia na úradných tabuliach obce Slaská, na webovom sídle obce Slaská a v regionálnej tlači. Písomné cenové ponuky je treba doručiť Obecnému úradu v Slaskej v zalepenej obálke s označením OVS – 03/2016 s poznámkou „NEOTVÁRAŤ“. Ponuky sa môžu predkladať len v slovenskom jazyku. Písomný návrh musí obsahovať – obchodné meno, resp. meno a priezvisko navrhovateľa; IČO, resp. dátum narodenia navrhovateľa; sídlo, resp. bydlisko navrhovateľa; označenie stavieb, parcelné čísla pozemkov a ich výmeru;  návrh celkovej ceny; termín a spôsob platby kúpnej ceny. Ak predmetný návrh nebude obsahovať uvedené údaje, nebude zaradený do súťaže, aj keď bude podaný v určenej lehote. Navrhovatelia nemajú nárok na náhradu nákladov spojených s účasťou na súťaži. Po doručení nemožno návrh meniť, dopĺňať alebo odvolať. Vyhlasovateľ sa zaväzuje v lehote do 10 pracovných dní od schválenia víťazného návrhu obecným zastupiteľstvom oznámiť vybraný návrh prostredníctvom informácie zverejnenej na webovom sídle vyhlasovateľa. V tej istej lehote sa vyhlasovateľ zaväzuje oznámiť prijatie vybraného návrhu úspešnému navrhovateľovi a upovedomiť účastníkov súťaže, ktorí v súťaži neuspejú, že ich návrhy sa odmietli. Vyhlasovateľ si vyhradzuje právo odmietnuť všetky predložené návrhy. Víťazný návrh musí byť schválený obecným zastupiteľstvom. Vyhlasovateľ oznamuje, že najnižšia ponuka ceny nemôže klesnúť pod 22.000 €. Nehnuteľnosti sú na predaj všetky ako celok bez možnosť odkupovania samostatne. Písomné návrhy je možné doručiť osobne, poštou alebo kuriérskou službou na adresu: Obecný úrad Slaská, súp. č. 17, 966 22 Lutila, v termíne do 30.11.2016, vrátane dňa 30.11.2016  do 15,00 hod.. 
Hlasovanie: za: 4 – Fronc, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

Na poslednom obecnom zastupiteľstve bol schválený zámer predaja pozemkov p. Emílii Hricovej . Tento zámer bol zverejnený na úradných tabuliach obce a na webovom sídle obce www.slaska.sk v čase od 13.9.2016 do 29.9.2016. V uvedenej lehote k zverejnenému zámeru nebola obci doručená žiadna pripomienka. Poslanci po skonštatovaní, že zámer bol zverejnený v zmysle platnej legislatívy, nemali žiadne pripomienky a obecné zastupiteľstvo uznesením č. 184/2016: 

A)	berie na vedomie:
-	Informáciu, že zámer obce Slaská na predaj pozemkov parcela č. C-KN 756/7, vedená ako zastavané plochy a nádvoria o výmere 35 m2, vlastnícky podiel o veľkosti 1/1 (zodpovedajúca výmera podielu – 35 m2), v k.ú. Slaská; parcela č. C-KN 763/9, vedená ako vodná plocha o výmere 6 m2, vlastnícky podiel o veľkosti 1/1 (zodpovedajúca výmera podielu – 6 m2), v k.ú. Slaská; parcela č. C-KN 763/8, vedená ako vodná plocha o výmere 24 m2, vlastnícky podiel o veľkosti 1/1 (zodpovedajúca výmera podielu – 24 m2), v k.ú. Slaská; parcela č. C-KN 446/1, vedená ako záhrada o výmere 39 m2, vlastnícky podiel o veľkosti 1/1 (zodpovedajúca výmera podielu – 39 m2), v k.ú. Slaská a parcela č. C-KN 446/2, vedená ako záhrady o výmere 8 m2, vlastnícky podiel o veľkosti 1/1 (zodpovedajúca výmera podielu – 8 m2), v k.ú. Slaská, všetky pozemky zamerané geometrickým plánom č. 43894691-32/2016, bol zverejnený na úradných tabuliach obce a na webovej stránke obce v období od 13.9.2016 do 29.9.2016.

B)	schvaľuje:
-	Podľa § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov predaj nehnuteľností – pozemkov parcela č. C-KN 756/7, vedená ako zastavané plochy a nádvoria o výmere 35 m2, vlastnícky podiel o veľkosti 1/1 (zodpovedajúca výmera podielu – 35 m2), v k.ú. Slaská; parcela č. C-KN 763/9, vedená ako vodná plocha o výmere 6 m2, vlastnícky podiel o veľkosti 1/1 (zodpovedajúca výmera podielu – 6 m2), v k.ú. Slaská; parcela č. C-KN 763/8, vedená ako vodná plocha o výmere 24 m2, vlastnícky podiel o veľkosti 1/1 (zodpovedajúca výmera podielu – 24 m2), v k.ú. Slaská; parcela č. C-KN 446/1, vedená ako záhrada o výmere 39 m2, vlastnícky podiel o veľkosti 1/1 (zodpovedajúca výmera podielu – 39 m2), v k.ú. Slaská a parcela č. C-KN 446/2, vedená ako záhrady o výmere 8 m2, vlastnícky podiel o veľkosti 1/1 (zodpovedajúca výmera podielu – 8 m2), v k.ú. Slaská, všetky pozemky zamerané geometrickým plánom č. 43894691-32/2016, v prospech kupujúcej – Emília Hricová, nar. 21.3.1939, bytom Slaská č. 210, 966 22 Lutila, za kúpnu cenu 3,00 €/m2, spolu v sume 336,00 eur. Predaj bol schválený trojpätinovou väčšinou všetkých poslancov z dôvodov hodných osobitného zreteľa, ktoré sú dané tým, že predmetné pozemky sú súčasťou oploteného pozemku kupujúcej, ktorý využíva ako záhradu a väčšinovú časť predmetného pozemku vlastní kupujúca ako výlučná vlastníčka.
Hlasovanie: za: 3 – Fronc, Mikula, Ťahúňová
                     proti: 0
                     zdržal sa: 0
                     nehlasoval: 1 – Hric

V rámci vysporiadania vlastníckych vzťahov pani Emília Hricová ponúkla obci na predaj pozemky, ktoré sa nachádzajú pod miestnym chodníkom v strednej časti obce. Uvedené pozemky obec užíva ako svoje a až geometrické zameranie uvedených pozemkov preukázalo, že tieto pozemky sú vo vlastníctve pani Emílie Hricovej. Poslanci nemali žiadne pripomienky a preto uznesením č. 185/2016 obecné zastupiteľstvo schválilo kúpu nehnuteľností v prospech obce Slaská a to: vlastnícky podiel o veľkosti 1/1 (zodpovedajúca výmera podielu – 4 m2), na pozemku parcela č. C-KN 446/6, vedená ako záhrada o výmere 4 m2 v k.ú. Slaská; vlastnícky podiel o veľkosti 1/1 (zodpovedajúca výmera podielu – 4 m2), na pozemku parcela č. C-KN 756/3, vedená ako zastavané plochy a nádvoria o výmere 4 m2 v k.ú. Slaská; vlastnícky podiel o veľkosti 1/1 (zodpovedajúca výmera podielu – 7 m2), na pozemku parcela č. C-KN 756/10, vedená ako zastavané plochy a nádvoria o výmere 7 m2 v k.ú. Slaská a  vlastnícky podiel o veľkosti 1/1 (zodpovedajúca výmera podielu – 1 m2), na pozemku parcela č. C-KN 763/6, vedená ako vodná plocha o výmere 1 m2 v k.ú. Slaská; všetky pozemky zamerané geometrickým plánom č. 43894691-32/2016, od predávajúcej – Emília Hricová, nar. 21.3.1939, bytom Slaská č. 210, 966 22 Lutila, za kúpnu cenu spolu v sume 48,00 eur.
Hlasovanie: za: 3 – Fronc, Mikula, Ťahúňová
                     proti: 0
                     zdržal sa: 0
                     nehlasoval: 1 – Hric

K bodu č. 8 

V materiáloch na rokovanie obecného zastupiteľstva sa nachádzal aj návrh individuálnej   výročnej správy obce Slaská za rok 2015. Skôr ako starosta otvoril rozpravu k uvedenému návrhu uviedol, že uvedená individuálna výročná správa obce za rok 2015 sa ukladá v centrálnom registri účtovných závierok. Výročná správa hodnotí hospodárenie obce za uplynulé obdobie. Obec má zákonom uloženú povinnosť výročnú správu zverejňovať  v centrálnom registri. Zo strany verejnosti neboli doručené žiadne pripomienky k predmetnej správe. Po tejto informácií starosta otvoril rozpravu k tomuto bodu programu. Poslanci nemali žiadne pripomienky a ani námietky a uznesením č. 186/2016 schválili individuálnu výročnú správu obce Slaská za rok 2015 podľa predloženého návrhu. 
Hlasovanie: za: 4 – Fronc, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

K bodu č. 9

Starosta obce v tomto bode programu informoval poslancov obecného zastupiteľstva, že obec oslovila vlastníkov pozemkov na bývalom JRD. Do dnešného dňa sa podarilo niektoré vlastnícke vzťahy vyriešiť, ale ešte je ich stále dosť nedoriešených. Ďalej uviedol, že na ponuku odpredaja uvedených pozemkov reagovala aj pani Emília Koková, Slaská č. 140, ktorá však nemá záujem obci pozemky predať, ale zodpovedajúcu výmeru, ktorú ona vlastní v areáli bývalého JRD by vymenila za iný pozemok. Aj pán Ladislav Lalo by svoj podiel, ktorý má vo vlastníctve obci zamenil a to konkrétne za pozemok, ktorý hneď vedľa pozemku, ktorý vlastní jeho syn Jaroslav. V diskusii neboli námietky k zámene pozemkov s pani Emíliou Kokovou. Vo veci zámeny s pánom Lalom je problém, že cez daný pozemok obce je uložené vodovodné potrubie a poslanci z dôvodu ochrany zásobovania pitnou vodou navrhujú rokovať o inej alternatíve vysporiadania. Starosta uviedol, že ešte bude s pani Kokovou a pánom Lalom v tejto veci rokovať a hľadať vhodné pozemky na výmenu.  Viac pripomienok zo strany poslancov neodznelo. Obecné zastupiteľstvo k uvedenému bodu rokovania neprijalo žiadne uznesenie.

K bodu č. 10 

V bode rôzne starosta obce informoval poslancov obecného zastupiteľstva, že je nutné menovanie členov inventarizačnej komisie v obci Slaská. Starosta obce predložil písomný návrh. Podľa predloženého návrhu sú za členov inventarizačnej komisie navrhnutí: Ing. Miroslav Hric ako predseda inventarizačnej komisie a členovia:  Ing. Miriam Ťahúňová, Ing. Arnošt Göth, Zdeno Fronc a Miroslav Mikula. Poslanci nemali žiadne iné návrhy  a preto uznesením č. 187/2016 schválili členov inventarizačnej komisie na vykonanie riadnej inventarizácie k 31.12.2016 podľa predloženého návrhu.
Hlasovanie: za: 4 – Fronc, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

Starosta obce navrhol obecnému zastupiteľstvo schváliť hlavnej kontrolórke obce odmenu za III. štvrťrok 2016. Hlavná kontrolórka si zodpovedne  plní svoje povinnosti a správy pravidelne predkladá poslancom obecného zastupiteľstva. Zároveň je nápomocná pri aktualizácii interných noriem obce. Poslanci nemali žiadne dotazy a preto obecné zastupiteľstvo uznesením č.  188/2016 schválilo hlavnej kontrolórke obce odmenu za III. štvrťrok 2016 vo výške 30 % brutto zo súčtu mesačných platov za júl, august a september 2016.
Hlasovanie: za: 4 – Fronc, Hric, Mikula, Ťahúňová
                     proti: 0
                     zdržal sa: 0
                     nehlasoval: 0

Poslanec Hric sa zaujímal o skutočnosť, či v obci klesol záujem o stravovanie zo strany miestnych seniorov z dôvodu zmeny dodávateľa stravy. Starosta ho informoval, že v rámci pravidelných faktúr a počtov obedov, na ktoré obec prispieva, je počet odobratých obedov  približne rovnaký.

Poslanec Hric sa tiež zaujímal o realizačný projekt komasácie, teda o projekt rekonštrukcie obslužných ciest hlavne s poukazom nato, či navrhnuté cesty nadväzujú na spojenie s obcou Janova Lehota a to hlavne z dôvodu možnej budúcej cyklotrasy. Starosta obce ho informoval, že obec Slaská nehraničí s obcou Janova Lehota a projekt obslužných ciest počíta s napojením na obslužnú cestu v k.ú. Kosorín. Aký stav napojenia obslužných ciest je medzi obcou Kosorín a obcou Janova Lehota, o tom informácie k dispozícii obec Slaská nemá. Starosta zároveň uviedol, že problémom spojenia je aj fakt, že kým cesta v slaštianskej doline je vo vlastníctve obce Slaská, cesta v kosorínskej doline je vo vlastníctve súkromnej právnickej osoby, čo samo už znižuje šance na realizáciu akejkoľvek ucelenej cyklistickej trasy v týchto dolinách.

K bodu č. 11

Vzhľadom k tomu, že na rokovaní za nezúčastnil nikto z radov verejnosti, tak v diskusii nemal kto požiadať o slovo.

K bodu č. 12

Starosta obce poďakoval všetkým za účasť na zasadnutí obecného zastupiteľstva. Termín ďalšieho zasadnutia obecného zastupiteľstva neurčil. 

Zapísala: Bc. Zuzana  M o j ž i š o v á, v.r.

Bc. Daniel G e l i e n, v.r.
starosta obce

Ing. Miroslav  H r i c, v.r. 
overovateľ

Miroslav  M i k u l a, v.r.   
overovateľ